**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 06.12.2024, ora 08.00 – 07.12.2024, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 07.12.2024, ora 07.00**

**RÂURI**

**Debitele au fost, în general staționare,** exceptând râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, unde au fost în scădere.

Pe râurile din bazinul Jiului și bazinul inferior al Oltului, debitele au fost în creștere datorită precipitațiilor căzute în interval şi propagării.

Formațiunile de gheață (gheață la maluri, năboi) existente pe unele râuri din nord – estul țării, s-au menținut fără modificări importante.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste normalele lunare) pe râurile din bazinul hidrografic Moldova, pe unele râuri din bazinele superioare ale Ialomiței şi Prahovei, pe cursurile superioare ale Sucevei, Putnei şi pe unii afluenți ai Bistriței (Bistricioara, Iapa, Cracău) și mai mici (sub 30% din normalele lunare) pe râurile din bazinele hidrografice: Crasna, Barcău, Crișul Negru, Crișul Alb, Timiș, Moravița, Cerna, pe unii afluenți din bazinul Jiului, Argeșului și din bazinul inferior al Oltului.

Nivelurile pe râuri la stațiile hidrometrice se situează sub **COTELE DE ATENȚIE.**

**Debitele vor fi, relativ staționare,** exceptând râurile din bazinele hidrografice Vișeu, Iza, Tur, Someș, Crasna, Barcău, Crișuri și Mureș, unde vor fi în scădere.

Pe râurile din bazinul Jiului, bazinul inferior al Oltului, bazinele superioare ale Argeşului, Prahovei şi Ialomiței, debitele vor fi în creștere datorită precipitațiilor căzute în interval şi propagării.

Formațiunile de gheață existente (gheață la maluri, năboi) se vor menține fără modificări importante.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul** la intrarea în ţară (secţiunea Baziaş) în intervalul 06.12.2024 – 07.12.2024 **a fost staţionar,** având valoareade **4400 m3/s**, sub media multianuală a lunii **noiembrie (4650 mc/s) şi decembrie (5200 mc/s).**

În aval de Porţile de Fier debitele au fost în scădere la Gruia şi în creştere pe sectorul Calafat – Tulcea.

**Debitul la intrarea în ţară (secţiunea Baziaş) va fi în scadere (4300 m3/s).**

În aval de Porţile de Fier debitele vor fi în scădere pe sectorul Gruia – Calafat şi în creştere pe sectorul Bechet – Tulcea.

**2.** **Situația meteorologică în intervalul 06.12.2024, ora 09.00 – 07.12.2024 ora 06.00**

**ÎN ŢARĂ**

**Valorile termice diurne au fost mai scăzute** decât în mod normal la această dată în estul și sudul țării, mai mari în vestsud-vest, în extremitatea de sud-est și pe arii restrânse în centru, iar în rest s-au situat în jurul acestora. Cerul a fost mai mult noros. Au fost precipitații mixte în Oltenia, în cea mai mare parte a Moldovei și a Transilvaniei, în nord-vestul și nordul Munteniei, sudul extrem al Crișanei și al Banatului, predominant ninsori la munte și ploaie sau burniță pe arii relativ extinse în restul teritoriului. Izolat, în sud-vestul Olteniei, cantitățile de apă au depășit 15 l/mp (17 l/mp la Băilești, județul Dolj). Vântul a suflat slab și moderat, cu unele intensificări la munte, unde la rafală s-au atins viteze de până la 90...100 km/h (pe crestele Carpaților Meridionali), dar izolat și la viteze mai mici și în restul teritoriului. Era strat de zăpadă în cea mai mare parte a zonei montane și la ora 20 măsura, în platformele stațiilor meteo, până la 45 cm în Munții Vrancei, până la 40 cm în Munții Ceahlău și până la 35 cm în Munții Făgăraș și izolat în Transilvania (până la 4 cm) și în nordul Olteniei (până la 5 cm). Temperaturile maxime s-au încadrat între 0 grade la Darabani, Piatra Neamț și Suceava și 11 grade la Mangalia, Constanța Dig, Constanța, Medgidia, Amzacea și Sfântu Gheorghe Deltă. La ora 6 valorile termice erau cuprinse între -1 grad la Jimbolia, Rădăuți și Miercurea Ciuc și 11 grade la Constanța și Mangalia. S-a semnalat ceață în est și izolat în celelalte regiuni.

*OBSERVAȚII - de ieri de la ora 6 au fost în vigoare 7 mesaje de atenționare cod galben pentru fenomene meteorologice periculoase imediate, 1 emis de către SRPV Timișoara, 1 de către SRPV Sibiu, 1 de către SRPV Cluj și 4 de către SRPV Bacău.*

**LA BUCUREŞTI**

Valorile termice diurne au fost ușor mai scăzute decât în mod normal la această dată. Cerul a fost noros și temporar a plouat slab. Vântul a suflat slab și moderat. Temperatura maximă a fost de 2 grade la Băneasa și de 3 grade la Filaret și Afumați. La ora 6 se înregistrau 5 grade la toate stațiile meteorologice.

 **3. Prognoza meteorologică în intervalul 07.12.2024, ora 09.00 – 08.12.2024, ora 09.00**

**ÎN ŢARĂ**

**Vremea va fi în general închisă.** Îndeosebi în sudul și în estul țării, valorile termice diurne vor fi în creștere față de intervalul anterior și se vor situa peste cele specifice datei. Mai ales ziua vor fi precipitații predominant sub formă de ninsoare în Carpații Occidentali și în jumătatea de vest a celor Meridionali, mixte în restul zonei montane, în Maramureș, Transilvania și vestul Olteniei și ploi în restul Olteniei, Muntenia, Dobrogea și Moldova. Vântul va sufla slab și moderat, cu unele intensificări în Dobrogea și în extremitatea de est a Moldovei. Temperaturile maxime se vor încadra în general între 4 și 12 grade, iar cele minime vor fi cuprinse între -5 grade în Crișana și 9 grade pe litoral.

Local, mai ales dimineața și noaptea, se va semnala ceață.

**LA BUCUREŞTI**

**Valorile termice vor fi în creștere ușoară** față de intervalul anterior. Cerul va fi noros și temporar va ploua îndeosebi ziua. Vântul va sufla în general slab. Temperatura maximă va fi de 7...8 grade, iar cea minimă de 3...5 grade.

**4. Buletin nivometeorologic pentru perioada 05.12.2023 ora 20 - 09.12.2023 ora 20**

**TABEL RISCURI DE AVALANŞE**

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNŢII FĂGĂRAŞ** |  **RISC ÎNSEMNAT (3)** | **RISC REDUS (1)** |
| **MUNŢII BUCEGI** | **RISC MODERAT (2)** | **RISC REDUS (1)** |
| **Munţii Parâng-Şureanu** | **RISC MODERAT (2)** | **RISC REDUS (1)** |
| **Munții Țarcu-Godeanu**  | **RISC REDUS (1)** | **RISC REDUS (1)** |
| **MUNȚII RODNEI** | **RISC MODERAT (2)** | petice |
| **BISTRIȚEI- CEAHLĂU- CĂLIMANI** | **RISC MODERAT (2)** | **RISC REDUS (1)** |
| **Munții Vlădeasa – Muntele Mare, Gilău** | **RISC REDUS (1)** | **RISC REDUS (1)** |

**ZONA MONTANĂ ÎNALTĂ-RISC ÎNSEMNAT (3)**

Stratul de zăpadă s-a mai tasat ușor, dar se menține consistent în partea centrală a Carpaților Meridionali și cea estică a celor Orientali, unde depășește local 30…40 cm. În zonele adăpostite se întâlnesc însă depozite mai mari de zăpadă, de până la 1 metru. Stratul superior, de 10…20 cm, este fragil, iar sub acesta se întâlnesc cruste de gheață. În zonele înalte sunt formate plăci de vânt, pe versanți cu orientări diferite.

Stratul nou de zăpadă care se va depune până sâmbătă poate acționa ca o suprasarcină peste partea

fragilă, deja existentă, sporind astfel riscul declanșării avalanșelor în mod spontan, de dimensiuni mici, izolat medii acolo unde sunt deja acumulări mai consistente sau sunt formate plăci de vânt, riscul declanșării avalanșelor fiind amplificat la trecerea turiștilor sau schiorilor - risc însemnat în Carpații Meridionali, la peste 1800 m, în rest moderat sau chiar redus în masivele din nord.

Temperaturile în creștere, în special cele diurne, vor favoriza umezirea și tasarea stratului de zăpadă crescând riscul declanșării de curgeri și avalanșe de topire, îndeosebi la altitudini mai joase.

**EVOLUȚIA VREMII DIN ULTIMELE ZILE**

În intervalul 02-05.12 valorile de temperatură au variat de la o zi la alta. Temperaturile diurne, de la valori ușor negative în prima zi, au devenit pozitive în cea de a doua, apoi din nou negative, iar cele minime au fost negative, scăzând progresiv. Cerul a fost mai mult noros și pe arii restrânse a nins slab, fără a se înregistra creșteri semnificative ale stratului de zăpadă. Vântul a suflat moderat, cu intensificări temporare de 60-70 km/h în zonele înalte. S-a semnalat ceață, asociată trecător și cu depunere de chiciură pe creste.

S-au semnalat mai multe curgeri și avalanșe în toate masivele.

În data de 05.12.2024, la ora 14: **stratul de zăpadă** din platforma stațiilor meteorologice măsura: 41 cm la Lăcăuți, 32 cm la Bâlea-Lac, 29 cm la Vârfu-Omu, 26 cm la Bucin, 23 cm la Rețitiș-Călimani, 17 cm la Vf.Iezer, 16 cm la Parâng, 14 cm la Sinaia 1500 și la Predeal, 13 cm la Vf.Țarcu, 12 cm la Fundata, 10 cm la Păltiniș, Stâna de Vale și Poiana Stampei, 8 cm la Semenic, 4 cm la Cuntu, 3 cm la Băișoara.

**PROGNOZA VREMII PENTRU INTERVALUL 05.12-09.12.2024**

În prima zi vremea va fi în general închisă și apropiată de normalul termic al acestei perioade, cu

precipitații sub formă de ninsoare pe arii relativ extinse. Apoi vremea se va încălzi treptat, devenind caldă duminică și luni, când temperaturile maxime vor deveni în mare parte pozitive, inclusiv la altitudini înalte;

Cerul va fi temporar noros și trecător vor cădea precipitații mixte, moderate cantitativ, mai ales în Munții Banatului, Carpații Meridionali și de Curbură, unde se va depune strat de zăpadă în general de până la 10...20 cm. Vântul va sufla slab și moderat, cu intensificări temporare în toate masivele, cu viteze de până la 40…60 km/h, viscolind zăpada Se va semnala temporar ceață, asociată trecător și cu depuneri de chiciură în prima noapte.

**Temperaturi prognozate în intervalul 05.12.-09.12.2024:**

**Peste 1800 m:**

**temperaturi minime**: general între -11…-5 grade, în creștere în ultima noapte: -5…0 grade;

**temperaturi maxime**: -5…-2 grade în zilele de 6 și 7 decembrie, apoi în creștere, -5…0 grade;

**Sub 1800 m:**

**temperaturi minime**: în general între -7…-3 grade, în creștere în ultima noapte: 0…3 grade;

**temperaturi maxime**: -2…2 grade în zilele de 6 și 7 decembrie, apoi în creștere, 3…7 grade;

**Vânt la peste 2000 m**: din sector predominant sud-vestic, cu viteze temporare de 60-80 km/h;

**Izoterma de 0 grade**: urcă progresiv, de la 600-800 m la 1400-1500 m.

**Notă: Legenda de coduri de culori pentru caracterizarea riscului la avalanşe:**

**RISC FOARTE MARE -** cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR***
	1. **Pe fluviul Dunărea**

**GNM-CJ Braila si ANAR - Administrația Națională Apele Române ABA Ialomita-Buzau,** informează despre **producerea, în data de 02.12.2024, la ora 10:00, unei poluări accidentale cu produs petrolier a apei fluviului Dunărea, în bazinul de armare aparținând SC VARD SHIPYARDS Romania SA, km 173+500, mal stâng fluviul Dunărea, punct de lucru Santierul Naval Braila, jud. Brăila**. Cauza poluării este necunoscută, constând în irizații petroliere specifice uleiurilor minerale, pe o suprafata de 400mp, pe o latime a irizatiilor de produs petrolier, de 1-2m. in bazinul de armare. S-a intervenit cu o cantitate de 200 kg de absorbant biodegradabil din 10 saci, in intervalul 02-05.12.2024, in cala de lansare si bazinul de armare. Nu s-a identificat nicio sursă de evacuare accidentală sau intentionata de produse petroliere, de pe malul stâng al fluviului Dunărea, în apele cursului de apă. La data verificărilor nu s-a constatat prezența altor irizații petroliere.

* 1. **Pe râurile interioare**

**A.B.A. Buzău-Ialomiţa** monitorizează în continuare prezenţa fenomenului de infiltraţie a apei sărate în albia pârâului Slănic. Se monitorizează din punct de vedere calitativ atat apele evacuate din Salina Slănic cât şi râurile: Slanic, Vărbilau şi Teleajen, din jud. Prahova (legat de fenomenul de diapirism) şi tasare a solului din zona orasului Slanic-Prahova, ca urmare a infiltraţiilor de apă sărată din Mina Victoria, din data de 12.06.2024.

|  |
| --- |
| **Administrația Națională Apele Române ABA Arges-Vedea**, revine cu informatii suplimentare referitoare la producerea, în data de 04.12.2024, la ora 15.15, a unei poluări accidentale a pârâului Valea Bogdanului (afluent al canalului Brezoaiele-Arcuda), cu apă uzată neepurată cu miros pregnant, pe raza comunei Brezoaiele, județul Dâmbovița. Urmare a înștiințării privind poluarea accidentală produsă pe Valea Bogdanului, în comuna Brzoaiele, județul Dâmbovița, reprezentanții ABA Argeș (IBA, GMPRA, Laborator) s-au deplasat pe teren în zona semnalată, unde au constatat următoarele :- În momentul sosirii echipei de control, pe conducta de evacuare a Companiei de Apă Târgoviște – sistem centralizat de canalizare în comuna Brezoaiele, apa prezenta o spumă albă și miros înțepător;- Au fot prelevate 4 probe de apă din următoarele secțiuni:- Valea Bogdanului - conducta de evacuare a Companiei de Apă Târgoviște – sistem centralizat de canalizare în comuna Brezoaiele;- Valea Bogdanului – amonte evacuare stație de epurare comuna Brezoaele ;- Valea Bogdanului, amonte confluența r. Dâmbovița;- r. Dâmbovița, aval confluență Valea Bogdanului;În funcție de rezultatele analizelor de laborator asupra probelor menționate mai sus, se vor aplica prevederile legislației în vigoare în domeniul gospodăririi apelor.**Administrația Națională Apele Române ABA Arges-Vedea**, revine cu informatii suplimentare referitoare la producerea, în data de 03.12.2024, la ora 10:00, unei poluări accidentale a apei râului Neajlov cu apă reziduală provenită de la SC Suinprod Radic SRL, în zona comunei Rătești, județul Argeș. Urmare a înștiințării privind poluarea accidentală produsă pe r. Neajlov, în comuna Rătești, județul Argeș, reprezentanții A.B.A. Argeș (IBA, GMPRA, Laborator) s-au deplasat pe teren în zona semnalată, unde au constatat următoarele:- În momentul sosirii echipei de control, gura de evacuare a apelor menajere provenite din cadrul firmei SC SUINPROD RADIC SRL nu mai prezenta debit de apă, persistând însă o cantitate de spumă albă pe r. Neajlov;- Au fot prelevate 3 probe de apă din următoarele secțiuni:- r. Neajlov - Gura de evacuare a SC SUINPROD RADIC SRL, aval pod DC 96 B, fără prezența reprezentanților SC SUINPROD RADIC SRL – imediat cum a fost sesizată poluarea;- r. Neajlov – aval 50 m gura de evacuare colector SC SUINPROD RADIC SRL, în prezența reprezentanților SC SUINPROD RADIC SRL;- r. Neajlov – amonte 50 m gura de evacuare colector SC SUINPROD RADIC SRL, în prezența reprezentanților SC SUINPROD RADIC SRL;În funcție de rezultatele analizelor de laborator asupra probelor menționate mai sus, se vor aplica prevederile legislației în vigoare în domeniul gospodăririi apelor. |
|  |

* 1. **Pe Marea Neagră**

Nu au fost evenimente deosebite

1. ***CALITATEA MEDIULUI***
2. **În domeniul aerului**

**APM Timiş** revine cu informatii suplimentare referitoare la producerea, în data de 05.12.2024, la ora 13:00, unei poluări accidentale a aerului, cu o cantitate de aproximativ 500 Smc de gaze, pe colectorul de gaze Parc 2 Variaș – Punct Colectare 3 Variaș, care aparţine operatorului Expert Petroleum din jud. Timis.

Timpul de producere al fenomenului: 15 minute – neetanşeiatea a fost identificată la ora 15:00, iar izolarea lor a fost efectuată în data de 05.12.2024 la ora 13:15. S-a izolat tronsonul de colector avariat şi s-a remediat prin montarea unei şarniere. Lucrarea a fost realizată de către echipa Expert Petroleum. Suprafaţa totală afectată pentru efectuarea reparaţiilor a fost de cca 3 mp. In urma emisiilor de gaze în atmosferă, nu a avut loc o poluare a solului, astfel că nu a fost necesar prelevarea de probe de sol.

**Agenţia Naţională pentru Protecţia Mediului** informează că, din rezultatele analizelor efectuate în data de 05.12.2024, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **a fost depășită la următoarele staţii de monitoring a calităţii aerului din teritoriu, cu următoarele indicative:**

**AR-1, mun. Arad, jud. Arad**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

***Agenţia pentru Protecţia Mediului*** – APM ***Teleorman*** și ***Garda Naţională de Mediu - Comisariatul Judeţean*** GNM CJ ***Teleorman*** revin cu informatii suplimentare referitoare la producerea, în data de 06.10.2024, la ora 08:30, unei poluări accidentale a solului cu 150 litri de apă de zăcământ și irizații de țiței, în zona localităţii Vătași, județul Teleorman, din cauza unei avarii la o conductă de injecție apă de zăcământ ce aparține OMV Petrom SA. A fost afectată o suprafață de 300 mp de teren arabil, privat.

Măsuri adoptate pentru limitarea şi înlăturarea efectelor negative asupra mediului:

 La data producerii incidentului, OMV Petrom SA a luat următoarele măsuri în vederea limitării şi reducerii efectelor poluării:

- s-a oprit pomparea pe conducta de injectie.

- s-a montat șarniera.

- s-a vidanjat fluidul scurs și s-a reluat fluxul tehnologic.

- s-a acționat în vederea remedierii neetanșeității.

- s-a îndepărtat apa de zăcămînt, irizațiile de țiței si apa din precipitații.

- s-a remediat in totalitate suprafața afectată.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 04.12.2024 – 05.12.2024 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**A.B.A. Olt: Jud. Braşov:**

 Se aplica Planul de restrictii si folosirea apei in perioade deficitare, pentru Compania Apa sector Rupea si Brasov (pr.Valea Mare, pr.Tarlung), SC Lehoczky SRL si Calaretul SRL (R.Olt).

**A.B.A. Argeş-Vedea: Judeţul Braşov:**

**S.G.A. Braşov** informează că la Compania APA Braşov S.A. s-a anunţat începerea diminuării preluării de apă brută din Acumularea Săcele – pr.Târlung cu 450 l/s şi începerea compensării necesarului de apă din sursa subterană de rezervă - Front captare A.N.I.F. – zona Harman Prejmer (aplicare prevederi “Plan de restricţii şi folosire a apei în perioadele deficitare”), conform adresei nr. 63056 din 21.12.2023 înregistrată la S.G.A. Brasov sub nr. 11485 din 21.12.2023.

**Notă**: **ABA Argeş-Vedea**, informează că începând cu data de 20 mai 2024 la barajul Văcărești – de pe râul Dâmbovița, au fost demarate lucrările de decolmatare a frontului barajului, în vederea măririi capacității de tranzitare a debitelor mari prin șenalul de scurgere a apelor mari.

Aceste lucrări necesită scăderea controlată a nivelului în lacul de acumulare la 235.00 mdMN, începând cu data de 20 mai 2024 a fost oprită CHE Văcărești – r. Dâmbovița, fiind deschisă vana plană priza capitală pentru evacuarea unui debit de 5 mc/s.

În secțiunea NH Brezoaiele, debitul r. Dâmbovița va fi suplimentat cu 1.0 mc/s – derivația Mircea Vodă (Ilfov – Dâmbovița).

Pe perioada efectuării acestor manevre exista posibilitatea cresterii turbiditatii apei evacuata in aval de lacul de acumulare Vacaresti – r. Dambovita si tranzitata pana in sectiunea NH Brezoaiele.

**A.B.A. Buzău-Ialomiţa**

- din data de 18.09.2024 se mentine faza de atentionare/avertizare pe sectorul 1 rau Buzau - varsare – P.H. Banita;

- din data de 06.09.2024 se mentine faza de atentionare/avertizare pentru sectorul 2 rau Buzau - intre P.H. Banita - P.H. Magura;

- din data de 05.06.2024 se mentine faza de atentionare/avertizare pentru sectorul 3 rau Buzau – P.H. Magura – izvor;

**A.B.A. Prut-Barlad**

-date privind aplicarea sau nu a "planului de restricții și folosire a apei în perioadele deficitare":

 **Jud. Iași**:

 - Se mentine situatia de restrictii si incetarea livrarii apei in alimentarea cu apa pentru piscicultura la urmatoarele folosinte:

 \* S.C. Noralex S.R.L. Iași, S.C. Piscicola S.R.L. Iași si S.C. CC & PES S.R.L. Iași r. Miletin – acumulare Hălceni.

 \* S.C. APAVITAL S.A.Iași prin reducerea debitelor de la 33.0 l/s la 26.0 l/s la sursa r. Bahlui – acumulare Pârcovaci.

**Jud. Vaslui**:

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - pentru S.C. AQUAVAS S.A. VASLUI – Sucursala Vaslui care se alimenteaza cu apa bruta pentru populatie si industrie din acumularea Solesti.

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - pentru S.C. AQUAVAS S.A. VASLUI – Sucursala Vaslui care se alimenteaza cu apa bruta pentru populatie şi industrie din acumularea Puşcaşi.

**A.B.A. Someş-Tisa – judeţul Maramureş**

Din cauza perioadei de secetă prelungită, în localităţile Şomcuta Mare (cu satele aferente), Vişeu de Sus şi Târgu Lăpuş (cu satele aferente), cantitatea de apa brută la sursă s-a diminuat considerabil, fiind necesară introducerea de restricţii şi anume:

* pentru localităţile Vişeu de Sus şi Târgu Lăpuş se intră în treapta I de restricţii, respectiv se reduce consumul de apă cu cel puţin 10%, iar pentru localitatea Şomcuta Mare se intră în treapta II de restricţii, respectiv se reduce consumul de apă cu cel puţin 25%.
* În urma situaţiei hidrometeorologice înregistrate în perioada iulie - 21.08.2024 (pentru seceta hidrologică), localitatea Vişeu de Jos (Zona Podurile Zvaski), a semnalat apariţia fenomenului de secetă (fântâni secate), cu efect asupra unei populaţii de circa 100 locuitori, Sighetul Marmaţiei, strada Şugău (fântâni secate 150).
* Din cauza perioadei de seceta prelungita, în localitatile Somcuta Mare (cu satele aferente) si
Târgu Lapus (cu satele aferente), cantitatea de apa bruta la sursa, este diminuata
considerabil, fiind necesara mentinerea de restrictii si anume: se intra în treapta I de restrictii, respectiv se reduce consumul de apa cu cel putin 10%.

**A.B.A. Crişuri**

Captarea Criscior, pentru Apa Prod Deva SA filiala Brad, a intrat în Faza de Atenţie conform Planului de restricţii şi folosire a apei în perioade deficitare in Bazinul Crişuri pentru intervalul 2021-2025.

**A.B.A. Dobrogea-Litoral**

Având în vedere prevederile Planului de restricții și folosire a apelor în perioadele deficitare, pentru B.H. Dunăre 2021-2025, datorită scăderii semnificative în ultimele zile a nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va începe aplicarea prevederilor Planului de restricții și folosire a apelor în perioadele deficitare pentru B.H. Dunăre 2021-2025, in data de 18.11.2024, nivelul Dunării, respectiv debitul, a atins valoarea de atenționare/avertizare astfel, în Secțiunea Cernavodă s-a înregistrat un debit de 792 mc/s, respectiv un nivel = -38 cm;

 În acest sens, va fi instituită faza de atenționare/avertizare la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv:

- în scop potabil: S.C. R.A.J.A. S.A. Constanța – Sursa de apă potabilă Cernavodă;

- transport: C.N. A.C.N. Agigea cu alimentare apă din Dunăre;

- industrie: S.C. Sârme și Cabluri S.A. Hârșova;

- piscicultură: SC Aquarom Elite Distribution Buc.–Am. pisc. Oltina și SC Danubiu Elite Buc. –Am. pisc. Dunăreni.

- Pentru unitatea S.N.N. CNE Cernavodă - alimentare cu apă din CDMN- Bief I faza de atenționare/ avertizare va fi transmisă atunci când nivelul fluviului Dunărea pe sectorul Chiciu-Cernavodă-Hârșova va fi de cca -1,37 m.

**Notă: ABA Argeş-Vedea**, informează că in data de 10 octombrie 2024, urmare a unui incident la CHE Lerești, aceasta a devenit indisponibilă pentru o perioadă mai lungă de timp. În vederea asigurării volumelor de apă necesare pentru operatorul regional de apă EDILUL CÂMPULUNG, începând cu data de 10 octombrie 2024 ora 15.00 a fost deschisă 7 cm vana segment de la golirea de semiadâncime a barajului Râușor pt. evacuarea unui debit de aproximativ 2,0 mc/s. În data de 16 octombrie 2024 a fost închisă total vana segment de la golirea de semiadâncime, fiind deschisă total golirea de by-pass pentru evacuarea unui debit de aproximativ 1,5 mc/s. Debitul deversat din acumularea Râuşor este dirijat din polderul Pojorâta spre polderul Lerești, unde este situată priza de alimentare a EDILUL CÂMPULUNG. În această perioadă de timp, până la repunerea în funcțiune a CHE Lerești, CHE Voinești va funcționa doar pentru menținerea nivelului constant în polderul Lerești.

**DIRECȚIA COMUNICARE**